पाएं अपने शहर की ताज़ा ख़बरें और फ्री ई-पेपरडाउनलोड करें
सदर अस्पताल के कोरोना वार्ड की सभी बेड फुल हो गई है। कोरोना का लक्षण लिए अस्पताल आने वाले मरीजों को इमरजेंसी वार्ड में भी ऑक्सीजन सपाेर्ट पर रखा गया है। सोमवार को इमरजेंसी में दो महिला समेत छह लोग ऑक्सीजन सपाेर्ट पर हैं। हालांकि उन लोगों काे जिले के दूसरे स्थानों पर बनाए गए कोरोना हॉस्पिटल में जाने को कहा गया है लेकिन मरीज व उनके परिजन बेहतर सुविधा के कारण दूसरे अस्पतालों में जाना नहीं चाह रहे हैं। मरीजों के परिजनों का कहना है कि सदर अस्पताल में हमेशा डॉक्टर व ऑक्सीजन की व्यवस्था रहती है। जबकि अन्य स्थानों पर मरीजों को देखने वाला नहीं रहता।
सदर अस्पताल में कम पड़ रहे कोरोना के लिए 25 बेड
सदर अस्पताल में कोरोना के लिए 25 बेड की व्यवस्था की गई है। लेकिन बीमारी की भीड़ को देखते हुए यह संख्या काफी कम है। कोरोना वार्ड की सभी बेड फुल हो जाने की स्थिति में अस्पताल के इमरजेंसी वार्ड में दो महिला समेत छह लोग ऑक्सीजन सपाेर्ट पर है। तीन लोगों को छोटा सिलेंडर के अभाव में जम्बो ऑक्सीजन सिलेंडर से ऑक्सीजन दिया जा रहा है। हालांकि डीएस हेमंत कुमार का कहना है कि चुकी इमरजेंसी में भर्ती लोगों की काेराेना रिपोर्ट नहीं आई है। इसलिए उन्हें कोविड अस्पतालों में शिफ्ट नहीं किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn